jkorsvik/nowiki_second_scrape_merged huggingface dataset:
Emile Duson

Emile Paul Joseph Duson (født 1. desember 1904 i Semarang i Nederlandsk Østindia, død 15. mars 1942 på Sumatra i Nederlandsk Østindia)  var en nederlandsk landhockeyspiller som deltok i de olympiske leker 1928 i Amsterdam.
Duson vant en olympisk sølvmedalje i landhockey under OL 1928 i Amsterdam. Han var med på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland med 0-3. Duson spilte alle fire kampene i OL-turneringen.


== OL-medaljer ==
 1928  Amsterdam -  Sølv i landhockey  Nederland.


== Eksterne lenker ==
(en) Emile Duson – Olympedia 
(en) Emile Duson – Sports-Reference (OL-resultater – arkivert) 
(en) Emile Duson – databaseOlympics.com (arkivert)
Remesfjorden

Remesfjorden (også skrevet Remasfjorden) er en liten fjord i Lindesnes kommune i Agder. Den har innløp mellom Østre Imsa ved fyret Imsa i vest og Finnøya, vest for Svinør og Åvik i øst. Herfra strekker den seg nesten fire kilometer nordover. Nord for Østre Imsa går det en bukt inn mot øst, Svenevigbukta, til Svenevig og Reme. Videre nordover går fjorden én kilometer videre inn mot Remesvik.Vest for Imsa ligger Njervesfjorden, mens Syrdalsfjorden ligger øst for Åvik og Svinør. 


== Referanser ==
Tawang (distrikt)

Tawang er et distrikt i den indiske delstaten Arunachal Pradesh. Distriktets hovedstad er Tawang. 


== Demografi ==
Ved folketellingen i 2011 var det 49 950 innbyggere i distriktet, mot 38 924 i 2001. Den urbane befolkningen utgjør 11,27 % av befolkningen.
Barn i alderen 0 til 6 år utgjorde 11,27 % i 2011 mot 16,74 % i 2001. Antallet jenter i den alderen per tusen gutter er 1005 i 2011 mot 948 i 2001. 


== Referanser ==


== Eksterne lenker ==
Offisielt nettsted 
(en) Tawang district – kategori av bilder, video eller lyd på Commons
West Kameng (distrikt)

West Kameng er et distrikt i den indiske delstaten Arunachal Pradesh. Distriktets hovedstad er Bomdila. 


== Demografi ==
Ved folketellingen i 2011 var det 87 013 innbyggere i distriktet, mot 74 599 i 2001. Den urbane befolkningen utgjør 21,10 % av befolkningen.
Barn i alderen 0 til 6 år utgjorde 13,11 % i 2011 mot 16,85 % i 2001. Antallet jenter i den alderen per tusen gutter er 965 i 2011 mot 955 i 2001. 


== Referanser ==


== Eksterne lenker ==
Offisielt nettsted 
(en) West Kameng district – kategori av bilder, video eller lyd på Commons
Ab Tresling

Albert «Ab» Willem Tresling (født 4. mai 1909 i Haag, død 29. oktober 1980 i Breda) var en nederlandsk landhockeyspiller som deltok i de olympiske leker 1928 i Amsterdam.
Tresling vant en olympisk sølvmedalje i landhockey under OL 1928 i Amsterdam. Han var med på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turneringen. Den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland med 0-3. Tresling spilte alle fire kampene i OL-turneringen og scoret ett mål.


== OL-medaljer ==
 1928  Amsterdam -  Sølv i landhockey  Nederland.


== Eksterne lenker ==
(en) Ab Tresling – Olympedia 
(en) Ab Tresling – Sports-Reference (OL-resultater – arkivert) 
(en) Ab Tresling – databaseOlympics.com (arkivert)
Presidentvalget i USA 1904

Presidentvalget i USA 1904 var det 30. presidentvalget i USAs historie. Valget fant sted den 8. november 1904, og gjenvalgte republikaneren Theodore Roosevelt som president, og valgte Charles W. Fairbanks som  visepresident, for perioden 1905–1909. Roosevelt hadde vært president siden attentatet mot William McKinley, og var USAs yngste president noensinne (rekorden består fortsatt). Den folkekjære Roosevelt, som blant annet var opphavet til «Teddybjørnen», vant enkelt i et valgskred, så stort at Demokratenes kandidat Alton B. Parker, ikke hadde en sjanse. Roosevelt ble dermed den første visepresidenten som ble valgt til president etter at presidenten hadde dødd i foregående periode. Sosialisten Eugene Debs fikk 3 % oppslutning.


== Eksterne lenker ==
Stemmer fordelt på stater
Stemmer fordelt på stater (med grafer)
Stemmer fordelt på fylker (counties)
«How close was the 1904 election?» av Michael Sheppard, Michigan State University
August Kop

August Johannes Kop (født 5. mai 1904, død 30. april 1945 på Sumatra i Nederlandsk Østindia) var en nederlandsk landhockeyspiller som deltok i de olympiske leker 1928 i Amsterdam.
Kop vant en olympisk sølvmedalje i landhockey under OL 1928 i Amsterdam. Han var med på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland med 0-3. Kop spilte alle fire kampene i OL-turneringen.


== OL-medaljer ==
 1928  Amsterdam -  Sølv i landhockey  Nederland.


== Eksterne lenker ==
(en) August Kop – Olympedia 
(en) August Kop – Sports-Reference (OL-resultater – arkivert) 
(en) August Kop – databaseOlympics.com (arkivert)
Robert van der Veen

Robert van der Veen (født 26. september 1906 i Shanghai, død 18. mars 1996 i Jette i Belgia) var en nederlandsk landhockeyspiller som deltok i Sommer-OL 1928 i Amsterdam.
Van der Veen vant en olympisk sølvmedalje i landhockey under OL 1928 i Amsterdam. Han var med på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turneringen og den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland med 0-3. Van der Veen spilte alle fire kampene i OL-turneringen og scoret tre mål.


== OL-medaljer ==
 Landhockey under Sommer-OL 1928  Amsterdam - Sølv i landhockey  Nederland.


== Eksterne lenker ==
(en) Robert van der Veen – Olympedia 
(en) Robert van der Veen – Sports-Reference (OL-resultater – arkivert) 
(en) Robert van der Veen – databaseOlympics.com (arkivert)
Pyrop

Pyrop er et magnesiumsrikt mineral, som er del av granatgruppen. Pyrop er det eneste av mineralene i denne gruppen som alltid er naturlig rødfarget, ofte dyp blodrød. Navnet kommer fra gresk, og er sammensatt av «pyro» (ild) og «peo» (øye), altså ildøyne. Selv om pyrop er mer sjelden enn de fleste typene granat, er det en hyppig brukt smykkestein med mange forskjellige kallenavn, som bøhmisk granat, arizona rubin og california rubin.


== Funn i Norge ==
I Norge er pyrop funnet på noen få lokaliteter, som Hyllestad, Molde og Åheim.


== Kilder ==
Norsk steinbok: norske mineral og bergartar av Torgeir T. Garmo, Universitetsforlaget, 1995
Adriaan Katte

Adriaan Johan Louis Katte (født 24. juni 1900 i Amsterdam, død 4. juni 1991 i Bennebroek) var en nederlandsk landhockeyspiller som deltok i de olympiske leker 1928 i Amsterdam.
Katte vant en olympisk sølvmedalje i landhockey under OL 1928 i Amsterdam. Han var med målvakt på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland med 0-3. Katte spilte alle fire kampene i OL-turneringen som målvakt.


== OL-medaljer ==
 1928  Amsterdam -  Sølv i landhockey  Nederland.


== Eksterne lenker ==
(en) Adriaan Katte – Olympedia 
(en) Adriaan Katte – Sports-Reference (OL-resultater – arkivert) 
(en) Adriaan Katte – databaseOlympics.com (arkivert)
Syrdalsfjorden

Syrdalsfjorden er en liten fjord i Lindesnes kommune i Agder. Den ligger vest for Underøy og sør for Lonestranda. Fjorden har to innløp, et mellom Unnerøy og Svinør, og et lenger vest mellom Svinør og fastlandet ved tettstedet Åvik.Fra innløpet ved Svinør fyr og nord til Lonebukta ved Lonestranda er fjorden om lag tre kilometer lang. På andre siden av Unnerøy ligger Sniksfjorden, mens innløpet til Remesfjorden ligger vest for Åvik. 
Fylkesvei 460 går langs nordsiden av fjorden.


== Referanser ==
Detroits Grand Prix

Detroits Grand Prix var et Formel 1-løp som i 1982-1988 ble arrangert på Detroit street circuit i Detroit, USA.


== Vinnere av Detroits Grand Prix ==


== Referanser ==
Snigsfjorden

Snigsfjorden, eller Sniksfjorden, er en liten fjord i Lindesnes kommune i Agder. Den har innløp mellom de to små holmene Fløyholmen og Tolleknivane. Det meste av vestsiden av fjorden går langs Unnerøy, mens Tjaumsfjellet (109 moh.) ligger på østsiden. Mellom Unnerøy og Syrdalsfjorden i vest går det smale Navarsundet. Helt innerst i Sniksfjorden ligger tettstedet Snik og her munner elva Audna ut i fjorden. Fjorden har en lengde på litt over tre kilometer.
Morten Ramsland

Morten Ramsland (født 10. juni 1971 i Næsby ved Odense, Fyn) er en dansk forfatter.
Morten Ramsland tok artium i 1991 ved Søndersø Gymnasium på Nordfyn og debuterte to år seinere som forfatter med  diktsamlingen Når fuglene driver bort. I 1999 ble han cand.mag. i dansk og kunsthistorie fra Aarhus Universitet.
I 1998 fikk han utgitt romanen Akaciedrømme, og året etter avsluttet han sine studier.
I 2005 utga han slektsromanen Hundehoved. Romanen følger en norsk familie og dens turbulente liv gjennom det 20. århundre. Romanen tok ham fem år å skrive og innbrakte ham De Gyldne Laurbær, Lesernes Bokpris og P2 Romanprisen. Den er dessuten blitt oversatt til 13 språk.
Ramsland har også utgitt seks  bildebøker for barn. I 2010 fikk Morten Ramsland Danske Banks Litteraturpris på BogForum for sin selvbiografiske roman Sumobrødre.


== Bibliografi ==
2010: Sumobrødre (roman)
2009: Als Bernhard ein Loch in den Himmel schoss (bildebok) - illustrert av Vitali Konstantinov
2007: Ungeheuer! (bildebok) - illustrert av Vitali Konstantinov
2006: Tarvelige Tom (bildebok) - illustrert av Kamilla Kristiansen
2006: Havmanden (bildebok) - illustrert av Morten Nobel
2005: Hundehode (Hundehoved) (roman)
2005: Pedes uhyrer (bildebok) - illustrert av Jarl Egeberg
2005: Onkel Pedro kommer hjem (bildebok) - illustrert av Rasmus Juul
2004: Da Bernard skød hul i himlen (bildebok) - illustrert av Rasmus Juul
2004: Da Børge B blev gennemsigtig (bildebok) - illustrert av Lise Arildskov Rasmussen
1998: Akaciedrømme (roman)
1993: Når fuglene driver bort (diktsamling)


== Priser og utmerkelser ==
2006: De Gyldne Laurbær for Hundehode (Hundehoved)
2006: Lesernes Bokpris for Hundehode
2006: P2 Romanprisen for Hundehode
2010:  Danske Banks Litteraturpris for Sumobrødre


== Referanser ==


== Eksterne lenker ==
Litteratursiden: Morten Ramsland
Presidentvalget i USA 1892

Presidentvalget i USA 1892 var det 27. presidentvalget i USAs historie. Valget fant sted den 8. november 1892, og valgte demokratiske Grover Cleveland og Adlai E. Stevenson som henholdsvis president og visepresident for perioden 1893–1897. Dette er det eneste valget i USAs historie hvor en tidligere president vant, slik at Cleveland dermed satt i to ikkesammenhengende perioder. Den sittende presidenten, republikaneren Benjamin Harrison, er den eneste amerikanske presidenten som har blitt foregått og etterfulgt av samme person. Populisten James Weaver talte bønder i de vestre statenes sak, særlig i motstanden mot gullstandarden. Han vant fem stater: Idaho, Nevada, Colorado og Kansas, og fikk dessuten én valgmannsstemme fra henholdsvis Oregon og Nord-Dakota. Harrison tok de fleste av de resterende statene i nord, mens Cleveland tok samtlige av Sørstatene, California, samt en del stater på Østkysten (som New York).


== Eksterne lenker ==
Stemmer fordelt på stater
Stemmer fordelt på stater (med grafer)
Stemmer fordelt på fylker (counties)
«How close was the 1892 election?» av Michael Sheppard, Michigan State University
Dalane tingrett

Dalane tingrett var en førsteinstansdomstol under Gulating lagdømme. Med virkning fra 1. mai 2021 ble Dalane tingrett slått sammen med Jæren tingrett og Stavanger tingrett til Sør-Rogaland tingrett.


== Historikk ==
Dalane tingrett hadde kontorsted i Egersund i Rogaland, og rettskretsen var kommunene Eigersund, Bjerkreim, Lund og Sokndal i Rogaland fylke samt Sirdal i Vest-Agder fylke.  Domstolen var en av landets minste, og hadde én fast utnevnt dommer (sorenskriver) og én dommerfullmektig. Den 26. oktober 2012 ble Alexander Schønemann utnevnt til ny sorenskriver i Dalane tingrett.


== Se også ==
Tingrett


== Referanser ==


== Eksterne lenker ==
Dalane tingrett
Bunntråling

Bunntråling er tråling etter fisk eller skalldyr langs havbunnen. Forskningsmiljøet deler bunntråling inn i bentisk og demersal tråling. Bentisk tråling innebærer at tråleren skraper havbunnen, mens demersal foregår like over bunnen. Bunntråling har fått mye negativ oppmerksomhet av miljøaktivister, som hevder at økosystemet ødelegges ved at nettene drar med seg koraller, bifangst og annet som befinner seg på havbunnen.
Jan Ankerman

Jan Geert Ankerman (født 2. mars 1906, død  27. desember 1942 i Rangoon i Burma) var en nederlandsk landhockeyspiller som deltok i de olympiske leker 1928 i Amsterdam.
Ankerman vant en olympisk sølvmedalje i landhockey under OL 1928 i Amsterdam. Han var med på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland med 0-3. Ankerman spilte alle fire kampene i OL-turneringen.


== OL-medaljer ==
 1928  Amsterdam -  Sølv i landhockey  Nederland.


== Eksterne lenker ==
(en) Jan Ankerman – Olympedia 
(en) Jan Ankerman – Sports-Reference (OL-resultater – arkivert) 
(en) Jan Ankerman – databaseOlympics.com (arkivert)
NASA Earth Observatory

NASA Earth Observatory er en publiseringsorganisasjon på Internett som drives av NASA. Det er den største fritt tilgjengelige kilden for satellittbilder og annen vitenskapelig informasjon om Jorda for bruk av allmennheten. Prosjektet fokuserer på informasjon om klima og miljø som kommer fra NASAs forskning på Jorda og er skattefinansiert av USA.


== Se også ==
NASA
Romfart
Satellitt


== Eksterne lenker ==
NASA Earth Observatory
Tor Stavenes

Tor Risdal Stavenes (født 8. februar 1978), kjent under artistnavnet «Seidemann», er en norsk bassist. Han spiller i black metal bandet 1349. Han spiller også bass i Mortem og gitar i Svart Lotus. Har tidligere spilt med black metal bandene Slavia, Pantheon I, Nidingr (2006-) og Den Saakaldte. Han har også vert gjesteartist i black metal bandene som Koldbrann fra 2002 til 2003 og Vidsyn.


== Diskografi ==


=== 1349 ===
Chaos Preferred (demo, 1999)
1349 (EP, 2001)
Liberation (studioalbum, 2003)
Beyond the Apocalypse (studioalbum, 2004)
Hellfire (studioalbum, 2005)


=== Den Saakaldte ===
All Hail Pessimism (studioalbum, 2009)


=== Koldbrann ===
Pre-Prod 2002 (demo, 2002)


== Referanser ==
Paul van de Rovaart

Paulus «Paul» van de Rovaart (født 24. januar 1904 i Utrecht, død 24. november 1995) var en nederlandsk landhockeyspiller som deltok i de olympiske leker 1928 i Amsterdam.
Van de Rovaart vant en olympisk sølvmedalje i landhockey under OL 1928 i Amsterdam. Han var med på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland med 0-3. Van de Rovaart spilte alle fire kampene i OL-turneringen og scoret to mål.


== OL-medaljer ==
 1928  Amsterdam -  Sølv i landhockey  Nederland.


== Eksterne lenker ==
(en) Paul van de Rovaart – Olympedia 
(en) Paul van de Rovaart – Sports-Reference (OL-resultater – arkivert) 
(en) Paul van de Rovaart – databaseOlympics.com (arkivert)
Haas Visser ’t Hooft

Hendrik Philip «Haas» Visser 't Hooft (født 20. september 1905 i Haarlem, død 28. juli 1977) var en nederlandsk landhockeyspiller som deltok i de olympiske leker 1928 i Amsterdam.
Visser vant en olympisk sølvmedalje i landhockey under OL 1928 i Amsterdam. Han var med på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland med 0-3. Visser spilte alle fire kampene i OL-turneringen.


== OL-medaljer ==
 1928  Amsterdam -  Sølv i landhockey  Nederland.


== Eksterne lenker ==
(en) Haas Visser 't Hooft – Olympedia 
(en) Haas Visser 't Hooft – Sports-Reference (OL-resultater – arkivert) 
(en) Haas Visser 't Hooft – databaseOlympics.com (arkivert)
Ålefjærfjorden

Ålefjærfjorden er den innerste delen av Topdalsfjorden som igjen er en gren av Kristiansandsfjorden i Kristiansand kommune i Agder. 
Fjorden har innløp ved munningen av Topdalselva og strekker seg rundt 6 km nord-nordvest til Ålefjær.
Kristiansand lufthavn Kjevik ligger på østsida av fjorden og i sør grenser Ålefjærfjorden til Topdalsfjorden. 
Topdalsfjorden går videre sørover til Byfjorden sør for selve Kristiansand. På vestsida ved innløpet til Ålefjærfjorden ligger Justnesøya og Justvik.Topdalsfjorden som Ålefjærfjorden er en del av er en terskelfjord. Terskelen går over fjorden med Varoddbrua sør for Ålefjærfjorden og på grunn av mye tilførsel av ferskvann fra både Ålefjærbekken fra Bjåvann innerst i fjorden og Topdalselva har fjorden et ganske lavt saltinnhold. Ved store nedbørsmengder kan man regne innerste delen av Ålefjærfjorden for brakkvann. På grunn av lavt saltinnhold fryser ofte Ålefjærfjorden tidligere på vinteren enn Topdalsfjorden og isen stopper normalt sett ved terskelen ute ved Varoddbrua der saltinnholdet øker og strømmenn er sterkere ved tidevannsendinger.
Omtrent midt i Ålefjærfjorden ligger Kvevika der forsvaret i 1986 etablerte et våpenlager for blant annet sjøminer. Forsvarets aktivitet i Kvevika ble avsluttet i 2002, men man kan ennå kjøre inn med båt og se både kai og tunell-inngangen til det gamle anlegget.Tidlig på 1900-tallet ble det drevet tømmerfløting i fjorden. Tømmer ble fraktet med taubane til Hunsfos fabrikker i Vennesla. Ålefjær kai blir på folkemunne bare kalt for "Taubanen" til tross for at det ikke har vært drevet taubane der siden 1963


== Referanser ==
Korsvikfjorden

Korsvikfjorden er en fjordarm av Kristiansandsfjorden i Kristiansand kommune i Agder. Den er 2,5 kilometer lang, og har innløp fra Byfjorden ved Revholmane og strekker seg nordover mellom Prestøya i vest og Dvergsnes på fastlandet i øst. Odderhei ligger på østsida av fjorden. Helt innerst i fjorden strekker en smal kil med ei småbåthamn seg noen hundre meter lenger inn.


== Referanser ==


== Eksterne lenker ==
Webcam Korsvikfjorden
Jette A. Kaarsbøl

Jette Anne Kaarsbøl (født 18. november 1961 i Hillerød) er en dansk skjønnlitterær forfatter. Hun debuterte i 2003 med romanen Den lukkede bok (Den lukkede bog), som hun vant De Gyldne Laurbær for. Hun mottokk også Jeanne og Henri Nathansens Fødselsdagslegat og Læsernes Bogpris for romanen samme år.Den lukkede bog er oversatt til norsk av Erik Johannes Krogstad og kommet ut på J.W. Cappelens Forlag. 
I 2009 ga hun ut romanen Din næstes hus og i 2013 Arrangerede udflugter, sistnevnte i samarbeid med Mette Rosenkrantz Holst.


== Referanser ==


== Eksterne lenker ==
(en) Jette A. Kaarsbøl på Internet Movie Database
Sandvigdalsfjorden

Sandvigdalsfjorden (også skrevet Sandvikdalsfjord) er en fjord i Kristiansand kommune i Agder. Den har innløp ved holmen Ryvingen, vest for Flekkerøy. Fjorden er nesten fire kilometer lang og smalner raskt inn på vei nordover. Midt i den ytre delen av fjorden ligger lille og store Langøya. Den innerste halvdelen av fjorden er smal og blir også kalt Holskogkilen. Innløpet til kilen er rundt 80 meter bredt, men lenger inne er den rundt 30 meter på det smaleste. Fylkesvei 456 går langs store deler av vestsida av Sandvikdalsfjorden og Holskogkilen.


== Referanser ==
Rein de Waal

Reindert «Rein» Berend Jan de Waal (født 24. november 1904 i Amsterdam, død 31. mai 1985 i Amsterdam) var en nederlandsk landhockeyspiller som deltok i de olympiske leker 1928 i Amsterdam og 1936 i Berlin.
De Waal vant en olympisk sølvmedalje i landhockey under OL 1928 i Amsterdam. Han var med på det nederlandske laget som kom på andreplass i landhockeyturneringen bak India. Etter at laget fra Tsjekkoslovakia hadde trukket seg, var det ni lag fra ni nasjoner som deltok i turnering og den ble spilt i perioden 17. til 26. mai. Nederland vant sin gruppe og i finalen møtte de India som var vinnere av den andre gruppen. Finalen, som ble spilt 26. mai 1928 på Olympiastadion i Amsterdam med 23 400 tilskuere, tapte Nederland med 0-3. De Waal spilte alle fire kampene i OL-turneringen.
Åtte år senere, under OL 1936 i Berlin, vant han en bronsemedalje med det nederlandske laget i landhockey bak India og Tyskland. Nederland vant sin gruppe men tapte semifinalen med 0-3 til Tyskland. I bronsefinalen vant de over Frankrike med 4-3. De Waal spilte alle fem kampene i OL-turneringen som back.
De Waal var Nederlands flaggbærer under åpningsseremonien 1936 i Berlin.


== OL-medaljer ==
1928  Amsterdam -  Sølv i landhockey  Nederland
1936  Berlin -  Bronse i landhockey  Nederland


== Eksterne lenker ==
(en) Rein de Waal – Olympedia 
(en) Rein de Waal – Sports-Reference (OL-resultater – arkivert) 
(en) Rein de Waal – databaseOlympics.com (arkivert)
Hellesundfjorden

Hellesundfjorden er en fjord i Søgne i Kristiansand kommune i Agder, mellom Herøya i øst og Ny-Hellesund i vest. Fjorden har innløp mellom Hellersøyane og Helgøya som deler av Ny-Hellesund ligger på. Herfra strekker fjorden seg to kilometer nordover, forbi Herøya og Langnesbygda til Kussevika innerst i fjorden. Sør for Herøya strekker Herøyfjorden seg østover mot Flekkerøy. Nord for Ny-Hellesund ligger sundet Springedansen, som går vestover til Høllefjorden sør for Høllen og Tangvall.


== Referanser ==
Høllefjorden

Høllefjorden er en fjord i Søgne i Kristiansand kommune i Agder. Den ligger sør for Høllen og Tangvall, senteret i Søgne. Fjorden har tre innløp, sundet Springdansen, nord for Ny-Hellesund, som går østover til Hellesundfjorden, et mellom Ny-Hellesund og Skarpøya, og et vestlig innløp mellom Skarpøya og Kjeholmene. 
Fjorden strekker seg rundt tre kilometer nordover til Høllen. Her er det marina og en mindre havn for småbåter. Søgnes største småbåthavn ligger på vestsiden av Høllebakken, i Solta, lengst nord i fjorden. På Høllen Vest er det industrivirksomhet og et privateid kaianlegg som kan betjene skip i Nordsjø- og kysttrafikk. Årosstranda ligger på østsida av fjorden. Ved Høllen går det en fjordarm inn til munningen av Søgneelva. Ei rundt 100 meter lang bru går over denne fjordarmen. Vest for Høllefjorden ligger Torvefjorden.